
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3399 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του τρόπου καταβολής των φόρων κατά 

τις διατάξεις του άρθρου 41 του ν. 4174/2013. 1 

Καθορισμός τύπου και περιεχομένου της ατομικής 
ειδοποίησης καταβολής οφειλής - υπερημερίας 
κατά τις διατάξεις των άρθρων 47 του ν. 4174/2013 
και 7 του ν.δ. 356/1974 (ΚΕΔΕ), όπως ισχύουν. 2 


ΑΠΟΦΑΣΕΙ Σ 

Αριθμ. ΠΟΑ. 1276 (1) 

Καθορισμός του τρόπου καταβολής των φόρων κατά 
τις διατάξεις του άρθρου 41 του ν. 4174/2013. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41, παρ. 2, του ν. 4174/2013 
(Α'170), «Φορολογικές διαδικασίες και άλλες διατάξεις». 

2. Τις διατάξεις της υποπαραγράφου Ε2 του ν. 
4093/2012 περί σύστασης θέσης Γενικού Γραμματέα 
Δημοσίων Εσόδων (Α'222). 

3. Την Πράξη του Υπουργικού Συμβουλίου αρ. 1 της 
16.1.2013 (τ. Υ.Ο.Δ.Δ. 18), «Επιλογή και Διορισμός Γ ενικού 
Γ ραμματέα Δημοσίων Εσόδων». 

4. Το γεγονός ότι με την παρούσα δεν προκαλείται 
δαπάνη σε βάρος του τακτικού προϋπολογισμού, απο¬ 
φασίζουμε: 

Άρθρο 1 

Οι φόροι, οι οποίοι προσδιορίζονται κατά τις διατάξεις 
των άρθρων 31 και 32 του Κώδικα Φορολογικής Διαδι¬ 
κασίας (ν. 4174/2013, ΑΊ70), καταβάλλονται εφάπαξ. Κατ’ 
εξαίρεση, μπορούν να καταβάλλονται σε δόσεις, εφόσον 
το ορίζουν οι νόμοι και οι κατ’ εξουσιοδότηση αυτών 
εκδοθείσες αποφάσεις που επιβάλλουν την αντίστοιχη 
φορολογία στην οποία εφαρμόζεται ο Κώδικας. 

Αρθρο 2 

Η καταβολή των φόρων και των λοιπών δημοσίων εσό¬ 
δων που εμπίπτουν στο πεδίο εφαρμογής του Κώδικα 
Φορολογικής Διαδικασίας διενεργείται σε πιστωτικά 


ιδρύματα ή στα ΕΛ.ΤΑ., με τη χρήση κωδικού πληρωμής. 
Σε κάθε βεβαιωμένη στη Φορολογική Διοίκηση οφειλή 
αντιστοιχεί κωδικός πληρωμής, ο οποίος την ακολουθεί 
μέχρι την εξόφλησή της και με τον οποίο ο φορολο¬ 
γούμενος δύναται να καταβάλει είτε το σύνολο, είτε 
μέρος της οφειλής του ή των δόσεων αποπληρωμής 
αυτής. Κατά τα λοιπά εφαρμόζονται τα αναφερόμενα 
στην Α.Υ.Ο. ΠΟΑ 1212/2012 (Β' 3338). 

Σε εξαιρετικές περιπτώσεις δύναται η καταβολή 
των ανωτέρω οφειλών να διενεργείται και στις Δ.Ο.Υ. 
με τους τρόπους που ορίζονται στο άρθρο 1 του α.ν. 
1819/1951 (Α'149), όπως ισχύει και την κατ’ εξουσιοδότηση 
αυτού εκδοθείσα νομοθεσία. 

Άρθρο 3 

1. Η παρούσα απόφαση τίθεται σε ισχύ από 1.1.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΠΟΑ. 1280 (2) 

Καθορισμός τύπου και περιεχομένου της ατομικής ει¬ 
δοποίησης καταβολής οφειλής - υπερημερίας κατά 
τις διατάξεις των άρθρων 47 του ν. 4174/2013 και 7 
του ν.δ. 356/1974 (ΚΕΔΕ), όπως ισχύουν. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. τις διατάξεις των άρθρων 47 και 43 παρ. 5 του ν. 
4174/2013 (Α'170), «Φορολογικές διαδικασίες και άλλες 
διατάξεις» όπως ισχύει, 

2. τις διατάξεις του άρθρου 7 του ν.δ. 356/1974 (ΚΕΔΕ), 
όπως ισχύει, 

3. τις διατάξεις της υποπαραγράφου Ε2 του ν. 
4093/2012 περί σύστασης θέσης Γενικού Γραμματέα 
Δημοσίων Εσόδων (Α'222), 

4. την Πράξη του Υπουργικού Συμβουλίου αρ. 1 της 
16.1.2013 (τ. Υ.Ο.Δ.Δ. 18), «Επιλογή και Διορισμός Γ ενικού 
Γ ραμματέα Δημοσίων Εσόδων», 

5. την ανάγκη προσαρμογής των χρησιμοποιούμενων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από τις αρμόδιες για την επιδίωξη είσπραξης της οφει¬ 
λής υπηρεσίες εντύπων στις διατάξεις των άρθρων 47 
του ν. 4174/2013 και 7 του ν.δ. 356/1974 (ΚΕΔΕ), 

6. το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

1. Σε περίπτωση μη καταβολής ληξιπρόθεσμων οφει¬ 
λών κοινοποιείται στον υπόχρεο, οφειλέτη ή συνυπό- 
χρεο πρόσωπο, ατομική ειδοποίηση καταβολής οφειλής- 
υπερημερίας για τις καθυστερούμενες οφειλές πριν από 
τη διενέργεια οποιασδήποτε πράξης εκτέλεσης, πλην 
της κατάσχεσης χρημάτων ή απαιτήσεων στα χέρια 
του φορολογούμενου ή τρίτου. 

2. Σε περίπτωση μη καταβολής των καθυστερούμενων 
οφειλών ή μη υπαγωγής αυτών σε πρόγραμμα ρύθμισης 
εντός τριάντα (30) ημερών από την κοινοποίηση της 
ατομικής ειδοποίησης καταβολής οφειλής - υπερημε¬ 
ρίας, το αρμόδιο όργανο της Φορολογικής Διοίκησης 
προβαίνει στη λήψη κάθε αναγκαστικού μέτρου είσπρα¬ 
ξης κατά τις κείμενες διατάξεις. 

3. Σε περίπτωση απώλειας προγράμματος ρύθμισης 
οφειλών, για τη λήψη αναγκαστικών μέτρων είσπραξης 
δεν απαιτείται κοινοποίηση ατομικής ειδοποίησης κα¬ 
ταβολής οφειλής - υπερημερίας. 

Άρθρο 2 

1. Από τις αρμόδιες για την επιδίωξη της είσπραξης 
της οφειλής υπηρεσίες τηρείται υποχρεωτικά στο εφαρ¬ 
μοζόμενο από αυτές πρόγραμμα του Υποσυστήματος 
«Δικαστικό» του Ολοκληρωμένου Πληροφοριακού Συ¬ 
στήματος ΤΑΧΙδ έντυπο, όπως ενδεικτικά το επισυνα- 
πτόμενο στην παρούσα απόφαση υπόδειγμα, με τίτλο 
«ΑΤΟΜΙΚΗ ΕΙΔΟΠΟΙΗΣΗ ΚΑΤΑΒΟΛΗΣ ΟΦΕΙΛΗΣ - ΥΠΕ¬ 
ΡΗΜΕΡΙΑΣ» 

2. Ως περιεχόμενο της ανωτέρω ατομικής ειδοποίησης 
καθορίζονται κατ’ ελάχιστον τα ακόλουθα στοιχεία: 

α) το ονοματεπώνυμο ή επωνυμία και τα στοιχεία 
του υπόχρεου, 

β) ο Α.Φ.Μ. του υπόχρεου, εφόσον έχει εκδοθεί, 


γ) η ημερομηνία έκδοσης της ειδοποίησης καθώς και 
παραπομπές στους αντίστοιχους εκτελεστούς τίτλους, 
συμπεριλαμβανομένων σχετικών προθεσμιών ημερομη¬ 
νιών καταβολής και αριθμού δόσεων, 
δ) το είδος και το ποσό των οφειλόμενων φόρων, 
των τόκων, των προστίμων, και η φορολογική περίοδος 
ή περίοδοι ή οι φορολογικές υποθέσεις που αφορούν 
αυτά, με εξαίρεση αυτά για τα οποία ισχύει νόμιμη ή 
δικαστική αναστολή πληρωμής, 
ε) η εντολή καταβολής των ποσών αυτών, 
στ) ο τρόπος πληρωμής των ανωτέρω, 
ζ) ο όρος ότι οι τόκοι συνεχίζουν να υπολογίζονται 
μέχρι την τελική εξόφληση της οφειλής, 
η) ο όρος ότι εφόσον ο φορολογούμενος δεν προ- 
βεί σε εξόφληση εντός τριάντα (30) ημερών από την 
κοινοποίηση της ατομικής ειδοποίησης, η Φορολογική 
Διοίκηση μπορεί να προβεί σε διαδικασία αναγκαστι¬ 
κής είσπραξης των ποσών που αναφέρονται σε αυτή, 
εκτός εάν ο φορολογούμενος υπαχθεί σε πρόγραμμα 
ρύθμισης των οφειλών του εντός τριάντα (30) ημερών. 

Αρθρο 3 

1. Η προβλεπόμενη στην παρούσα απόφαση ειδοποίη¬ 
ση υπογράφεται από τον Γ ενικό Γ ραμματέα Δημοσίων 
Εσόδων ή τον Προϊστάμενο της αρμόδιας για την επι¬ 
δίωξη της είσπραξης της οφειλής υπηρεσίας. 

2. Η κοινοποίηση της ατομικής ειδοποίησης καταβολής 
οφειλής - υπερημερίας γίνεται κατά τις διατάξεις του 
άρθρου 5 του ν. 4174/2013, όπως ισχύει. 

Αρθρο 4 

1. Από την έναρξη τήρησης των οριζόμενων στην πα¬ 
ρούσα απόφαση εντύπων, παύει η τήρηση της Ατομικής 
Ειδοποίησης (Δ1), όπως καθορίστηκε με την υπ’ αριθ. 
1027320/678/0006Β/3.3.1998 Απόφαση του Υπουργού Οι¬ 
κονομικών (ΦΕΚ 196 Β'), με εξαίρεση τις βεβαιωμένες 
έως και τις 31/12/2013 οφειλές. 

2. Η ισχύς της παρούσας απόφασης αρχίζει από 1 
Ιανουάριου 2014. 



ΕΛΛΗΝΙΚΗ ΔΗΜΟΚΡΑΤΙΑ Αρ. Πρωτοκόλλου Ονοματεπώνυμο / Επωνυμία / Στοιχεία Φορ/νου 

ΥΠΟΥΡΓΕΙΟ ΟΙΚΟΝΟΜΙΚΩΝ Α/Α'Ετος : 

Τ.Ο. / Τ.Ρ.Ο. 

(10) 




Προσαυξήσεις/ 
τόκοι/ 
πρόστιμα 
εκπρόθεσμης 
καταβολής 
(9) 




Ληξιπρόθεσμο 

υπόλοιπο 

βασικής 

οφειλής 

(8) 




Λήξη 

προθεσμίας 

καταβολής 

(7) 




Αριθμός 

δόσεων 

(6) 




Είδος οφειλής 

(5) 




Φορολογική 

περίοδος/ 

υπόθεση 

(4) 




Ημερομηνία 

καταχώρησης 

οφειλής 

(3) 




Αρ. νόμιμου 
τίτλου 

(2) 

Σας γνωρίζουμε όη είναι πλέον δυνατή η πληρωμή σε Τράπεζες και στα ΕΛ.ΤΑ. των οφειλών σας με τη χρήση της Τ.Ο. (Ταυτότητας Οφειλής) ή Τ.Ρ.Ο. (Ταυτότητας 
Ρυθμισμένης Οφειλής), την οποία μπορείτε να εκτυπώσετε και από την εφαρμογή «Προσωποποιημένη Πληροφόρηση» από την αρχική ιστοσελίδα της ΓΓΠΣ 
νννννν.αΒίΒ.ατ , εφόσον εγγραφείτε ως πιστοποιημένος χρήστης του ΤΑΧΙ5ΝΕΤ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Δεκεμβρίου 2013 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

